Predsjednik Obama odao priznanje djelatnicima CIA-e koji su sudjelovali u potjeri za Osamom bin Ladenom
Likvidaciju terorističkog vođe Obama je nazvao 'najznačajnijom pobjedom u ratu protiv al-Qaide'. 
Predsjednik je rekao da se proučavaju informacije pribavljene u napadu na bin Ladenovo skrovište te da će ih Sjedinjene Države iskoristiti u novim akcijama protiv terorista. 'Mi ćemo pobijediti al-Qaidu' – rekao je američki predsjednik. Predsjednik Barack Obama posjetio je Središnju obavještajnu službu CIA-u kako bi njezinim uposlenicima odao priznanje u vezi s uspješnom potragom za Osamom bin Ladenom i njegovom likvidacijom. Obraćajući se okupljenima, predsjednik je rekao da 'nikad nije bio ponosniji i uvjereniji u njihove sposobnosti nego u ovom trenutku'. Likvidaciju terorističkog vođe, za kojim je potjera trajala barem deset godina, Obama je nazvao 'najznačajnijom pobjedom u ratu protiv al-Qaide'. Podsjetimo, agenti CIA-e u Pakistanu mjesecima su pratili jednog od bin Ladenovih kurira koji je redovito dolazio u kuću u mjestu Abbottabad – za koju se na kraju otkrilo da u njoj živi vođa al-Qaide. Uslijedio je napad specijalaca američke ratne mornarice koji su ga prije nekih tri tjedna likvidirali. U vezi CIA-inih aktivnosti, predsjednik je u šali rekao: 'dogodilo se nešto što se u Washingtonu rijetko događa - te su aktivnosti ostale tajne do kraja.' Predsjednik je rekao da se proučavaju informacije pribavljene u napadu na bin Ladenovo skrovište te da će ih Sjedinjene Države iskoristiti u novim akcijama protiv terorista. 'Mi ćemo pobijediti al-Qaidu' – rekao je američki predsjednik. Nakon CIA-e, predsjednik je otišao u bazu Fort Campbell u Kentuckyju kako bi se zahvalio pripadnicima oružanih snaga koji su sudjelovali u potjeri za Osamom bin Ladenom.